Edukiak
Aurkibidea 🔎︎

# Lerrokatzea

Paragrafoaren lerrokatzea orrialde-marjinen arabera ezartzen du.

Komando hau erabiltzeko...

Aukeratu Formatua - Paragrafoa - Lerrokatzea fitxa.

Aukeratu Ikusi - Estiloak, ireki sarrera baten laster-menua, eta aukeratu Aldatu/Berria - Lerrokatzea fitxa.

## Lerrokatzea

Ezarri uneko paragrafoaren lerrokatze-aukerak.

### Ezkerrean

Paragrafoa ezkerreko orrialde-marjinan lerrokatzen du. Asiako hizkuntzen euskarria gaituta badago, aukera honen izena Ezkerrean/Goian da.

Objektu-barrako ikonoa:

Lerrokatu ezkerrean

### Eskuinean

Paragrafoa eskuineko orrialde-marjinan lerrokatzen du. Asiako hizkuntzen euskarria gaituta badago, aukera honen izena Eskuinean/Behean da.

Objektu-barrako ikonoa:

Lerrokatu eskuinean

### Erdian

Paragrafoaren edukia orrialdearen erdian ipintzen du.

Objektu-barrako ikonoa:

Lerrokatu horizontalean zentratutaErdian

### Justifikatuta

Paragrafoa ezkerreko eta eskuineko orrialde-marjinan lerrokatzen du.

Objektu-barrako ikonoa:

Justifikatua

### Azkeneko lerroa

Zehaztu paragrafoko azken lerroaren lerrokatzea.

### Zabaldu hitz bat

Justifikatutako paragrafo baten azken lerroa hitz batek osatzen badu, hitzak paragrafoaren zabalera guztia hartu arte tiratzen da.

## Asiako hizkuntzen euskarria

Komando horiek atzitzeko, lehenago asiar hizkuntzen euskarria gaitu behar duzu LibreOffice - HobespenakTresnak - Aukerak - Hizkuntza-ezarpenak - Hizkuntzak aukeran.

### Moldatu testu-saretara (aktibo badago)

Paragrafoa testu-sareta batean lerrokatzen du. Testu-sareta aktibatzeko, aukeratu Formatua - Orrialdea - Testu-sareta.

## Testua testura - Lerrokatzea

Paragrafoko gainerako testuarekiko neurri handiegiko edo neurri txikiegiko karaktereen lerrokatze-aukera bat hautatu paragrafoan.

## Propietateak

### Testuaren noranzkoa

Zehaztu testuaren noranzkoa testu-diseinu konplexua (CTL) erabiltzen duten paragrafoetarako. Eginbide hau erabilgarri egoteko, beharrezkoa da testu-diseinu konplexua gaituta egotea.

### Aurrebista-eremua

Uneko hautapenaren aurrebista bistaratzen du.