Edukiak
Aurkibidea 🔎︎

# Xede-bilaketa

Aldagai bateko ekuazioa ebazteko elkarrizketa-koadroa irekiko du. Bilaketa behar bezala egin ondoren, emaitza erakusten duen elkarrizketa-koadro bat irekiko da, eta emaitza eta helburuko balioa zuzenean gelaxkan aplikatu ahal izango dituzu.

Komando hau erabiltzeko...

Aukeratu Tresnak - Xede-bilaketa.

## Lehenetsia

Atal honetan, formulako aldagaiak definitu ahal izango dituzu.

### Formularen gelaxka

Formula duen gelaxkarekiko erreferentzia sartuko duzu formula-gelaxka honetan. Uneko gelaxka-erreferentzia du. Egin klik orriko beste gelaxka batean, testu-koadroari bere erreferentzia aplikatzeko.

### Helburuko balioa

Emaitza berri gisa agertzea nahi duzun balioa sar ezazu.

### Aldagai-gelaxka

Xedera heltzeko doitu nahi duzun balioa daukan gelaxkaren erreferentzia zehazten du.

### Txikiagotu / Maximizatu

Egin klik Txikiagotu ikonoan, elkarrizketa-koadroa sarrera-eremuaren neurrira txikitzeko. Horrela, hobeto markatu ahal izango duzu beharrezko erreferentzia, orrian. Ondoren, ikonoa Maximizatu ikono bihurtuko da. Egin klik bertan, elkarrizketa-koadroa jatorrizko neurrira itzultzeko.

Elkarrizketa-koadroa automatikoki txikiagotuko da, saguarekin orrian klik egitean. Saguaren botoia askatu bezain laster, elkarrizketa-koadroa leheneratu egingo da, eta saguarekin definitutako erreferentzia-barrutia marko urdin batekin nabarmenduko da dokumentuan.

Txikiagotu

Maximizatu